Pärnu linnapea Toomas Kivimägi kutsus advendi ajal nägema inimesi, kes vajavad abi. "Olgu selle aja märksõnaks armastus, hoolivus, andestamine. Kui teil endal on mingi mure, siis ärge häbenege seda muret jagada. Jagatud mure on pool muret ja kui te näete, et keegi vajab abi, siis ärge minge temast mööda vaid ulatage  talle käsi ja aidake teda," esitas Kivimägi mitmetuhande aasta vanuseid kristlikke põhimõtteid. "Ärge oodake ka seda, et teile helistatakse vaid helistage ise. Kui helistate ise, siis helistatakse ka teile," julgustas linnapea olema rohkem avatud oma muredes. Ta soovis vastupidiselt sellele vihmasele ilmale imekaunist advendiaega ja kokku hoidmist, et saada hakkama ükskõik kui suure murega, mis meie ette veeretatud on.